recursal/SuperWikiNEXT-32B huggingface dataset:
**Լեոնա Պարամինսկի** (սերբախորվաթ․՝ Leona Paraminski, օգոստոսի 22, 1979(1979-08-22), Զագրեբ, Խորվաթիայի Սոցիալիստական Հանրապետություն, ՀՍՖՀ), թատրոնի, կինոյի և հեռուստատեսության խորվաթ դերասանուհի։ Մեծացել է Զագրեբի մոտակայքում գտնվող Վրբովեց քաղաքում։ Մանուկ հասակում ճամփորդել է Խորվաթիայում և Գերմանիայում։

Կենսագրություն
--------------

Լեոնա Պարամինսկին ծնվել է 1979 թվականին, Զագրեբում։ Արվեստով և սպորտով հետաքրքրվել է մանուկ հասակից։ Տարրական և միջնակարգ դպրոցում եղել է դերասանական խմբի կազմում. առաջին դերը խաղացել է Մոխրոտը հեքիաթի բեմադրությունում։ Դպրոցական տարիներին նաև երգել է երգչախմբում, ակտիվորեն ներգրավվել է ժամանակակից և դասական պարեր համատեղող պարային խմբում, ինչպես նաև զբաղվել է կարատեով և թենիսով։

18 տարեկանում Լեոնան ընդունվել է Զագրեբի համալսարանի դրամատիկական արվեստի ակադեմիա։ Ուսանողական տարիներին *Vinko na krovu* ֆիլմում մարմնավորած դերի համար արժանացել է *F.R.K.A.* մրցանակի լավագույն դերասանուհի անվանակարգում։ Գեղարվեստական ֆիլմում առաջին անգամ նկարահանվել է 1999 թվականին՝ «Մադոննա» (Բոգորոդիկա, ռեժիսոր՝ Նևեն Հիտրեկ) ֆիլմում։ Համալսարանն ավարտել է 2001 թվականին։ Մեկ տարի անց արժանացել է Խորվաթիայի ամենահայտնի կինոմրցանակին` «Ոսկե արենայի»՝ լավագույն դերասանուհու համար 2002 թվականին Պուլայի կինոփառատոնում, «Ձմեռը Ռիոյում» գեղարվեստական ֆիլմում մարմնավորած դերի համար (*Prezimiti u Riu*, 2002):

Լեոնան կինոյում և հեռուստահաղորդումներում մարմնավորել է տարբեր դերեր։ Առաջատար դերերով հաճախ հանդես է գալիս թատրոնում՝ մարմնավորելով ուժեղ և հզոր կանանց կերպարներ։ Լեոնան նաև արժանացել է երեք միջազգային մրցանակների Դալիբոր Մատանիչի կարճամետրաժ ֆիլմերում լավագույն դերասանուհու համար։ Լեոնա Պարամինսկին հանդես է եկել որպես հեռուստահաղորդավար, նրան կարելի է տեսնել որպես արարողությունների և փառատոների հաղորդավար, ինչպես նաև ներգրավված է բարեգործության աշխատանքների մեջ։

Լեոնան Խորվաթիայի ազգային թատրոնի անդամ է։ 2012 թվականի մայիսին ամուսնացել է Թին Կոմլենովիչի հետ։

Ընտրյալ ֆիլմագրություն
----------------------

* «Մադոննա» (Bogorodica, 1999)
* «Četverored» (1999)
* «Սելեստիալ մարմին» (Nebo, sateliti, 2001)
* «Դանդաղ անձնատուր լինել» (Polagana predaja, 2001)
* «Ձմեռը Ռիոյում» (Prezimiti u Riu, 2002)
* «Հիսուսի հասարակությունը» (Družba Isusova, 2004)
* «Սեքս, խմիչք և արյունահեղություն» (2004)
* «Իրական հրաշք» (Pravo čudo, 2007)

Ծանոթագրություններ
------------------

1. ↑  «Leona Paraminski - Awards». *Internet Movie Database*. Վերցված է 2010 թ․ մայիսի 26-ին.
2. ↑  «Leona Paraminski married Tin Komljenović». *Story.hr*.
**Լոլա Կունկակչյան** (անգլ.՝ Lola Koundakjian, արևմտահայերեն՝ Լօլա Գունտաքճեան, Բեյրութ), սփյուռքահայ բանաստեղծուհի։

Կենսագրություն
--------------

Ծնվել է Լիբանանի մայրաքաղաք Բեյրութում։ 1979 թվականից ապրում է Նյու Յորքում։ Ստեղծագործում է իր մայր լեզվով՝ հայերեն, նաև՝ անգլերեն ու իսպաներեն։ Դեռ համալսարանում սովորելիս կազմակերպել է հայ վախճանված բանաստեղծներին նվիրված երեկոներ, իսկ 2006 թվականից համակարգում է «Հայկական պոեզիա» առցանց ծրագիրը։

Կունդակչյանը հանդես է եկել պոեզիայի վեց միջազգային փառատոներում. Բուենոս Այրես՝ Արգենտինա, Սանտյագո՝ Չիլի, Մեդելին՝, Կոլումբիա, 2010 թ. Լիմա՝ Պերու, 2013; Ռամալա՝ Արևմտյան ափ, 2013, Քվեբեկ՝ Կանադա, 2014  [[Ստամբուլ|Լոլան նաև չափածո և արձակ գեղարվեստական թարգմանություններ է կատարում և հրատարակում։ Ուշագրավ է այն փաստը, որ ստամբուլցի ժամանակակից հայ բանաստեղծների ստեղծագործությունների նրա թարգմանությունները տեղ են գտել արևմտահայերենի ուսուցման ձեռնարկներում։

Բանաստեղծուհին դրամաշնորհներ է ստացել Հյուսիսային Մանհեթենի Արվեստների դաշինքից, Նյու Յորք, ԱՄՆ, արժանացել է լիբանանյան Նաջի Նաաման գրական մրցանակի։ Հեղինակ է հայ-անգլիական պոեզիայի մի ժողովածուի, որը կրում է *The Accidental Observer /* *«Պատահական դիտորդը»* վերնագիրը  և ներառում է նաև իսպաներեն թարգմանություններ։

Կունդակչյանի բանաստեղծությունների *«Խորհուրդներ պոետին»* ժողովածուն 2012 թվականին Հայաստանի Orange մրցանակաբաշխության եզրափակիչ է հասել և 2015 թվականին հրատարակվել է Պերուում՝ Լիմայի Amotape Libros հրատարակչությունում։ Նրա հեղինակած և 2020 թվականին Nueva York Poetry Press-ի կողմից հրատարակված The Moon in the Cusp of My Hand / «Լուսինը ձեռքիս ծայրին» գիրքն էլ 2021 թվականին արժանացել է Մինաս և Գոհար Թոլյոլյաններիի անվան մրցանակին «ժամանակակից գրականություն» անվանակարգում։

Տես նաև
-------

* Հարրի Կունդակչյան

Ծանոթագրություններ
------------------

1. ↑  «Lola Koundakjian, Armenia». Corporación de Arte y Poesía Prometeo. November 2014. Վերցված է 2014 թ․ նոյեմբերի 27-ին.
2. ↑  «FIP Lima 2013». FIPLIMA. 2013 թ․ հուլիսի 3. Արխիվացված է օրիգինալից 2016 թ․ մարտի 4-ին. Վերցված է 2014 թ․ նոյեմբերի 27-ին.
3. ↑  «Biographies». Québecor. 2014 թ․ հոկտեմբերի 10. Արխիվացված է օրիգինալից 2014 թ․ դեկտեմբերի 5-ին. Վերցված է 2014 թ․ նոյեմբերի 27-ին.
4. ↑  *The Accidental Observer*, *Amazon.com*

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Արմենիապեդիա |
|  |
| Չափորոշչային վերահսկողություն | ISNI: 0000000367949897 · LCCN: no2012044380 · VIAF: 233487773 · WorldCat VIAF: 233487773 |

 |
**Թռչնակերպ ռիտոն**, Հայաստանի պատմության թանգարանի ցուցանմուշներից, որը թվագրվում է մ․թ․ա․ 8-7-րդ դարերով։ Հայտնաբերվել է Բջնիի տարածքից։

Ռիտոնների տեսակներ
------------------

«Ռիտոն» անվանումն առաջացել է հունարեն «եղջյուր» բառից։ Ռիտոններ (պտյակներ) պատրաստվել են մետաղից, կավից, եղջյուրից, զարդապատվել են բարձրաքանդակներով և փորագրություններով։ Կենդանու գլխի պատկերով ավարտվող կարճ, լայն ռիտոնները բնորոշ են հին հունական արվեստին։ Ասիական տիպի ռիտոնները երկարավուն են, վերջույթում` քանդակապատկերներով ։

Նկարագրություն
--------------

Բազմագույն նկարազարդումով թռչնակերպ, գունազարդ անոթ է` գլանաձև ոտքով։ Թռչունն ունի ուռուցիկ իրան, փոքր գլուխ` ընդգծված ռելիեֆ աչքերով, կլոր կտուց և տափակ պոչ։ Անոթի մակերեսը անգոբապատ է։ Իրանի վերին կեսը, վիզն ու գլուխը բաց կրեմագույն են, ոտք-նստուկը, իրանի ստորին հատվածը, կտուցի ծայրը և պոչը ուրարտական խեցեղենին բնորոշ կարմրափայլով են։ Թռչունի թևերն ու մեջքը հարդարված են կարմիր և սև ներկով արված շախմատաձև զարդանախշով, մեջքի կենտրոնը և պոչը՝ զիգզագներով։ Կրծքամասի և վզի վրա պահպանվել են բազմագույն նախշազարդման հետքեր։ Հեղուկը անոթի մեջ լցվում է սնամեջ ոտքով և թափվում թռչնի կտուցի մեջ բացված ծորանով։

Ծանոթագրություններ
------------------

1. ↑  «Էրեբունի թանգարան․ Հուշանվերների կրպակ». .erebuni.am. Արխիվացված է օրիգինալից 2018 թ․ հունիսի 7-ին. Վերցված է 2018 թ․ հունիսի 13-ին.
2. ↑  *ՈՒրարտու։ Վանի թագավորություն։ Գտածոներ Հայաստանի ուրարտական հնավայրերից*. Երևան: Հայաստանի պատմության թանգարան. 2018. էջ 271.
Բելգիայում արտադրված բանանի գարեջուր
**Բանանի գարեջուր**, ալկոհոլային խմիչք, պատրաստված բանանի խմորումից։ Որպես խմորիչ ավելացնում են սորգո, կորեկ կամ պարզապես եգիպտացորենի ալյուր.

Ստուգաբանություն
----------------

Քենիայում բանանի գարեջուրը հայտնի է որպես *ուրվագա*, իսկ Կոնգոյի Դեմոկրատական Հանրապետությունում՝ որպես *կասիկսի*, Ուգանդայում՝ որպես *մուբիսի*, Ռուանդայում և Բուրունդիում՝ *ուրվագվա* անվանմամբ։

Կիռարություն
------------

Բանանի գարեջուրը երբեմն օգտագործում են ծեսերի և արարողությունների ժամանակ։ Նմանապիտ արտադրանք, որը կոչվում է *մվենգե* պատրաստվում է Ուրգանդայում՝ բանանից և սորգոյից։ Կարող եք հանդիպել նաև *կասիկսի*, *նոկրաս*, *rwabitoke*, *ուռվեդենսյա*, *ուռվառումի* և *միլինդա կակի* անվանումներով։

Արտադրություն
-------------

Բանանի գարեջուր
Բանանի գարեջուրը պատրաստվում է հասած (բայց ոչ գերհագեցած) արևելա-աֆրիկական Խայլենդ տեսակի բանանից։ Բանանի հասունացումը արագացնելու համար գետնին փորված փոսի մեջ փռում են բանանի չորացած տերևներ, որոնք հետագայում վառվում են։ Դրանց վրայից դրվում են թարմ բանանի տերևներ, այնուհետև՝ խակ բանաններ։ Այնուհետև դրանք ծածկում են բանանի ավելի թարմ տերևներով և կեղծ ցողուններով։ Բանաները բավականաչափ հասունանում են 4-ից 6 օրվա ընթացքում։ Այս մեթոդը կիրառում են միայն չոր եղանակին։ Անձրևային սեզոնի ընթացքում բանանները հասունացնում են դրանք տեղափոխելով կրակի մոտ։

Բանանի գարեջուր պատրաստելու համար օգտագործում են բանանի երկու տիպ՝ *իգրիկաշի* տեսակը, որն ունի բավականի սուր համ, և *իգիսախիռա*՝ ավելի թեթև համով։
Բանանի գարեջրի խառնուրդի մեկ երրորդ մասը կազմում է *իգրիկաշիի* տեսակը և երկու երրորդը՝ *իգիսախիռաի* տեսակը։ Հասուացումից հետո բանանը մաքրում են։ Եթե բանանները ձեռքով չեն մաքրվում, ապա դա նշանակում է, որ դրանք դեռ բավականաչափ չեն հասել։ Հյութը զտվում է, որպեսզի ստացվի բանանի մաքուր հյութ, որը հետո խառնում են ջրով։ Սորգոն մանրեցնում են, թեթևակի տապակում են, այնուհետև ավելացնում հյութին։ Այս խառնուրդը 24 ժամ թողնում են խմորման, այնուհետև զտում։

Զտելուց հետո գարեջուրը փաթեթավորվում է ապակյա կամ պլաստիկե շշերի մեջ։ Արդյունաբերական արտադրության մեջ գարեջուրը մինչև փաթեթավորումը կարող են ենթարկել պաստերիզացման, որպիսի կանգնեցվի խմորման պրոցեսը և երկարացվի պիտանելիության ժամկետը։

Ապրանքանիշ
----------

Ապրանքանիշերի օրինակներ.

* Mongozo Banana Beer
* Raha
* Agashya

Ծանոթագրություններ
------------------

1. 1 2  «Banana Beer». Xs4all.nl. Վերցված է 2013 թ․ հունիսի 21-ին.
2. ↑  «Fermented and vegetables. A global perspective. Chapter 4». Fao.org. Վերցված է 2013 թ․ հունիսի 21-ին.
3. ↑  Adekunle, Julius (2007). *Culture and Customs of Rwanda*. Greenwood Publishing Group. ISBN 0-313-33177-4.
4. ↑  Handbook of Indigenous Fermented Foods, 2nd edition 1995 ISBN 0-8247-9352-8
5. 1 2 3  «Banana Beer | Practical Answers». Practical Action. Արխիվացված է օրիգինալից 2011 թ․ սեպտեմբերի 21-ին. Վերցված է 2013 թ․ հունիսի 21-ին.
6. ↑  Appropedia:Banana beer (Practical Action Brief)
7. ↑  «Laisvalaikis - ZEBRA». Zebra.lt. Արխիվացված է օրիգինալից 2009 թ․ հուլիսի 1-ին. Վերցված է 2013 թ․ հունիսի 21-ին.
***Ռեյնջեր-3***, (անգլ.՝ Ranger-3), ԱՄՆ ՆԱՍԱ-ի Ռեյնջեր ծրագրի շրջանակներում իրականացված առաքելություն, որով նախատեսվում էր հարվածել Լուսնի մակերևույթին, և հարվածի պահից 10 վայրկյան առաջ ուղարկել մակերևույթի լուսանկարներ, փորձարկել սարքավորումները և գործընթացները, որոնք հետագայում պետք է կիրառվեին լուսնային և մոլորակային առաքելությունների ժամանակ։ Արձակվել է 1962 թվականի հունվարի 26-ին Քանավերալ տիեզերակայանից, Ատլաս ԼՎ-3 Աջենա-Բ կրող հրթիռով։

Մի շարք անսարքությունների պատճառով կայանը անցավ Լուսնի մոտով 35000 կմ հեռավորության վրա։

Կայանի կառուցվածք
-----------------

«Ռեյնջեր-3» կայանը առաջինն էր, որ կառուցվել էր նոր Բլոկ II հիմքի վրա, այն ուներ 3,1 մետր բարձրություն, բաղկացած էր 635 մմ տրամագծով հարվածող մասից, որը ծածկված էր փայտով, արգելակող շարժիչներից, ինչպես նաև 1,5 մետր չափերով վեցանկյուն հիմքից։ Արեգակնային վահանակների երկու թևերը ունեին 5,2 մետր երկարությունը և ամրացված էին հիմքին։ Հիմքի ներքևի մասում տեղադրված էր մեծ հզորության ուղղորդված ալեհավաք։

Թռիչք
-----

*«Ռեյնջեր-3»* կայանը արձակվել է 1962 թվականի հունվարի 26-ին Քանավերալ տիեզերակայանից, Ատլաս ԼՎ-3 Աջենա-Բ կրող հրթիռով։ Արձակումից հետո տեղի ունեցան մի շարք վթարներ ու խափանումներ, ինչպես կայանի, կրող հրթիռի, այնպես էլ Երկրի վրա գտնվող համակարգերում։ Արդյունքում կայանի Երկրի ուղեծրից Լուսնի ուղղությամբ շարժումը սկսեց 7 ժամ նախատեսվածից շուտ, ինչ պատճառով կայանը Լուսնին հարվածելու փոխարեն անցավ 35000 կմ հեռավորության վրա։

Քանի որ կայանի սարքավորումները դեռ կարող էին օգտագործվել, որոշում կայացվեց փոխել առաքելության ծրագիրը։ Կայանի համակարգչին փոխանցվեց նոր թռիչքի ծրագրային ապահովումը, որը ամբողջական չստացվեց կայանի կողմից, ինչի արդյունքում համակարգիչը շարքից դուրս եկավ։ Դրանից հետո կայանը դարձավ անկառավարելի։ Մինչև հունվարի 31 շարունակվեցին կայանի վերահսկողության վերականգնման փորձերը, մինչ ավարտվեց վառելիքը, և առաքելությունը համարվեց ավարտված։

Տես նաև
-------

* Լունա ծրագիր
* Սերվեյոր ծրագիր

Ծանոթագրություններ
------------------

1. 1 2 3  NASA. «Ranger 3». *NASA*. Վերցված է 2023 թ․ հունիսի 2-ին.
2. ↑  «Ranger 3». NASA's Solar System Exploration website. Վերցված է 2022 թ․ դեկտեմբերի 1-ին.
3. 1 2  «National Space Science Data Center - Ranger 3». National Air and Space Administration. Վերցված է 2012 թ․ հունիսի 19-ին.
4. ↑  «US racing with the Moon; but Ranger goes too fast». Montreal, Quebec: The Gazette. Associated Press. 1962 թ․ հունվարի 27. էջ 1. Վերցված է 2015 թ․ դեկտեմբերի 30-ին.

Արտաքին հղումներ
----------------

* Lunar impact: A history of Project Ranger (PDF) 1977
**«Տանը գտնվող թզուկները»** (անգլ.՝ *Gnome Alone*), ռեժիսոր Պիտեր Լեպենիոտիսի («Իրական սկյուռ») և պրոդյուսեր Ջոն Վիլյամսի («Շրեկ», «Շրեկ 2») լիամետրաժ անիմացիոն կատակերգական ֆիլմը։ Սյուժեի առանցքում աշակերտուհի Խլոյան է, որը բացահայտում է, որ իրենց նոր տան այգու թզուկները բոլորովին էլ այն չեն, որ թվում են։

Պրեմիերան տեղի է ունեցել Հունաստանում 2017 թվականի նոյեմբերի 2-ին։

Սյուժե
------

Տեղափոխվելով հին առանձնատուն՝ ոչ ոք չնույնիսկ չի կասկածում, որ այդ մեծ տանը թաքնված են «փոքրիկ» գաղտնիքներ։ Այգու թզուկները, որոնք ապրում էին այդտեղ, դարեր շարունակ աշխարհը պաշտպանել են չար տրոգներից։ Մարդկանց ոչ մի ընտրություն չի մնում. նրանք պետք է միավորվեն մեծ ճակատամարտի համար…։

Արտադրություն
-------------

«Տանը գտնվող թզուկները» լիամետրաժ անիմացիոն ֆիլմի արտադրությունը սկսվել է Մոնրեալի *Cinesite* ստուդիայում՝ Պետեր Լեպենիոտիսի գլխավորությամբ։ Մուլտֆիլմն ստեղծողները Ռոբերտ Մորլենդը, Ջարեդ Միկա Հերմանը և Կայլ Նյումանն են։ Ֆիլմի սցենարը գրել են Մայքլ Շվարցը և Զինա Զաֆլոուն։ Հնչունավորող դերասանները (մուլտֆիլմի բնօրինակում) Բեքի Ջին, Թարա Սթրոնգը, Ջոշ Պեկը, Դևիդ Կոկները, Ջիմ Քամինգսը, Օլիվիա Հոլթը, Մեդիսոն Դե Լա Գարզան, Դի Բրեդլի Բեյկերը, Կառլոս Ալազրակին, Ջորջ Լոպես և ուրիշներն են։ Կատակերգության պրոդյուսերը եղել են Ջոն Հ. Վիլյամը և նրա *3QU Media* ընկերությունը, որը նաև ֆինանսավորել է ֆիլմի ստեղծումը։ Անիմացիոն ֆիլմի տարածման իրավունքները պատկանում են *Smith Global Media* ընկերությանը։

Դերերի հնչյունավորում
---------------------

Ֆիլմի հնչյունավորել են հետևյալ դերասանները.

| Դերակատար | Դեր |
| --- | --- |
| Բեքի Ջի | *Խլոյա*  *Խլոյա*  |
| Թարա Սթրոնգ | *Քեթրին*  *Քեթրին*  |
| Ջոշ Պեկ | *Լիամ*  *Լիամ*  |
| Դևիդ Կոկներ | *Սնդիկ*  *Սնդիկ*  |
| Օլիվիա Հոլթ | *Բրիթնի*  *Բրիթնի*  |
| Մեդիսոն Դե Լա Գարզա | *Տիֆանի*  *Տիֆանի*  |
| Ջորջ Լոպես | *Զուկ*  *Զուկ*  |
| Դի Բրեդլի Բեյկեր | *Տրոգս*  *Տրոգս*  |
| Կառլոս Ալազրակի |   |
| Ջիմ Քամինգս |   |

Ծանոթագրություններ
------------------

1. ↑
2. ↑  Официальный синопсис мультфильма «Гномы в доме»
3. ↑  «Gnome Alone and Charming Set for Distribution»
4. ↑  «Becky G, Josh Peck to Star in Animated ‘Gnome Alone’ (EXCLUSIVE)»
5. ↑  Newbie Smith Global Media Acquires Animated Pics ‘Gnome Alone’ & ‘Charming’

Արտաքին հղումներ
----------------

* Տանը գտնվող թզուկները(անգլ.) ֆիլմը Internet Movie Database կայքում

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Թեմատիկ կայքեր | AlloCiné · Internet Movie Database · Metacritic · Rotten Tomatoes |

 |
**Կանանց միջազգային թանգարան** (անգլ.՝ International Museum of Women), թանգարան, որի կենտրոնը գտնվում է Սան Ֆրանցիսկոյում։ Այն առցանց թանգարան է, որտեղ ներկայացված են կանանց խնդիրներ ամբողջ աշխարհից։ 2014 թվականի մարտից այն հանդիսանում է Կանանց Համաշխարհային Հիմնադրամի մաս։

Ստեղծում և ընդլայնում
---------------------

Կանանց միջազգային թանգարանը հիմնադրվել է 1985 թվականին, որպես Կանանց ժառանգության թանգարան։ Որպես Կանանց ժառանգության թանգարան, այն կազմակերպում էր ցուցահանդեսներ, հանրային ծրագրեր, գրքերի տոնավաճառներ, Կանանց պատմություն ամսագրի համար կրթական ռեսուրսներ։ 1997 թվականին Bay Area-ի մի խումբ ուսուցիչներ նախաձեռնում են նվիրատվությունների միջոցով ավելի մեծ թանգարան կառուցել։

1997 թվականից ընդլայնումից հետո իր նոր անվամբ Կանանց միջազգային թանգարանը կազմակերպել է ցուցահանդեսներ, հյուրընկալել հանրային համաժողովներ, մշակել ուսումնական ծրագիր դպրոցների համար։ 2009 թվականի հունիսի դրությամբ թանգարանը գոյություն ուներ որպես վիրտուալ թանգարան  A 2005 effort to build a 100,000-square-foot (9,300 մ2) facility for $120 million failed.:
2014 թվականի մարտի 5-ին, Կանանց միջազգային թանգարանը միավորվել է Կանանց համաշխարհային հիմնադրամի հետ, և հիմա բնորոշվում է որպես դրա մաս։

Ցուցահանդեսներ
--------------

Թանգարանում ներկայացված են մի քանի առցանց ցուցանմուշներ։ Ցուցանմուշներից մեկը՝ «Պատկերացնում ենք ինքներս մեզ» ցուցահանդեսը, արվեստի գործերի և գրքի ցուցահանդես է, որում նկարագրվում է, թե ինչպես են աշխարհի տարբեր երկրներից 20-ից 40 տարեկան կանայք սահմանում իրենց համապատասխան սերունդները. այս ցուցադրությունը 2006 թվականին որպես անթոլոգիա խմբագրվել ու տպագրվել է Նոր Աշխարհ գրադարանի կողմից։ 2010 թվականին ստեղծված «Կանայք և համաշխարհային տնտեսությունը» ցուցադրությունը լուսաբանել է, թե ինչպես են ամբողջ աշխարհի կանայք փոխազդում փողի և տնտեսության մեջ իրենց դերի հետ։

Ծանոթագրություններ
------------------

1. 1 2  «News Release: Global Fund for Women and International Museum of Women Merge». Global Fund for Women. Արխիվացված է օրիգինալից 2015 թ․ սեպտեմբերի 5-ին.
2. 1 2  «Iron Ladies uncovered». International Museum of Women (now part of the Global Fund for Women). Արխիվացված է օրիգինալից 2020 թ․ փետրվարի 20-ին. Վերցված է 2016 թ․ հոկտեմբերի 10-ին. «International Museum of Women  
now part of Global Fund for Women»
3. 1 2 3  «Our Story». International Museum of Women. Արխիվացված է օրիգինալից 2011 թ․ հունվարի 28-ին. Վերցված է 2011 թ․ հունվարի 20-ին.
4. 1 2  120,000 դոլար արժողությամբ 9,300 մետր քառակուսի օբյեկտ կառուցելու համար 2005 թվականի ջանքերը ձախողվել են
5. ↑  Hamlin, Jesse, A Generation of Powerful Women, March 14, 2006San Francisco Chronicle
6. ↑  Said, Carolyn (2009 թ․ նոյեմբերի 14). «Museum touts women's role in global businesses». *San Francisco Chronicle*. Վերցված է 2013 թ․ ապրիլի 28-ին.

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | LCCN: n2005057483 · VIAF: 143277497 · WorldCat VIAF: 143277497 |

 |
*Հերակլեսը և Լադոնը*, հռոմեական ռելիեֆ
 *Հերկուլեսը և վիշապ Լադոնը*, Ջամբոլոնիայի արհեստանոցից, 17-րդ դարի սկիզբ (Ուոլթերս արվեստի թանգարան) 
**Լադոն** (հունարեն։ Λάδων), հրեշ հունական դիցաբանության մեջ։

Լադոնը օձի մարմնով վիշապ էր, որը պտտվում էր ծառի շուրջը Հեսպերիդների պարտեզում և պահպանում էր ոսկե խնձորները։ Նրան հաղթեց Հերակլեսը իր աղեղով։ Հաջորդ օրը Յասոնը և արգոնավորդները Կողքիսից վերադառնալիս լսել էին «փայլուն» Էգլայի ողբը, ով չորս հեսպարիդներից մեկն էր, և տեսել էին դեռ տապալված Լադոնին։

Լադոնին տրվել են մի քանի ծնողներ, որոնցից յուրաքանչյուրը նրան հնագիտական մակարդակի վրա է դրել հունական դիցաբանության մեջ․ Կետոյի և փոթորկուն Փորկիսի միությունից կամ ինքնին օձակերպ Տիփոնի և Եխիդնայի միությունից։ «Վիշապը, որը պահպանում էր ոսկե խնձորները, Նեմեյան առյուծի եղբայրն էր», - պնդում է Պտղոմեոս Հեֆեստոնը։

Վիշապի (Լադոնի) կերպարը, որը փաթաթված էր ծառի շուրջը, սկզբնապես ընդունվել է հույների կողմից Մերձավոր Արևելքի և մինոսյան աղբյուրներից, մեզ են հասել հունական ծաղկամանների պահպանման միջոցով։ Մ.թ.ա. 2-րդ դարում Պավսանիասը գանձերի մեջ տեսավ Օլիմպիայում գանձերի մեջ եղել են արխայական կուռք՝ Հերակլեսի մայրու ձեռնափայտը և Հեսպերիդների խնձորի ծառի հետ, որի վրա փաթաթված էր վիշապ։

Դիոդորոս Սիկիլիացին տալիս է էվգեմերիստական մեկնաբանություն Լադոնի մասին՝ որպես հովիվ, որը պահպանում է փախչող ոսկե ոչխարների հոտը, ավելացնելով. «Բայց նման հարցերի հետ կապված, յուրաքանչյուր մարդու արտոնություն կլինի յուրաքանչյուրի նման կարծիքներ ձևավորել»։

Տես նաև
-------

* Լերնեյան հիդրա - հրեշ, որը նույնպես սպանվեց Հերակլեսի կողմից

Ծանոթագրություններ
------------------

1. ↑  *Argonautica*, Book IV.
2. ↑  Hesiod. *Theogony*, 333.
3. ↑  *Bibliotheke* 2.113; Hyginus, Preface to *Fabulae*.
4. ↑  Recorded in his New History V, lost but epitomized in Photius, *Myriobiblion* 190.
5. ↑  Pausanias. *Description of Greece*, 6.19.8.
6. ↑  Diodorus Siculus, 4.26.2.

|  |  |  |
| --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրոքհաուսի և Եփրոնի · Բրոքհաուսի և Եփրոնի փոքր |

 |
Հելոուինի շնորհավորական քարտ, որի վրա պատկերված է Արյունարբու Մերիի օգնությամբ գուշակություն անելու ձևը: Քարտի վրա գրված է, որ «եթե Հելոուինի գիշերը նայես հայելու մեջ, կտեսնես քո ապագա ամուսնուն»
**Արյունարբու Մերի** (անգլ.՝ Bloody Mary), անգլիական քաղաքային լեգենդ, համաձայն որի, եթե մութ սենյակում հայելու առջև երեք անգամ բարձրաձայն արտասանես «Արյունարբու Մերի», ապա կհայտնվի նրա հոգին։ Մերիի մասին լեգենդը կարելի է դասել թե հոգիների, և թե վհուկների մասին լեգենդների դասին։

Անվան տարբերակներ
-----------------

Չնայած այն հանգամանքին, որ «Արյունարբու Մերի» արտահայտությունը մտել է անգլերենի մեջ և ծանոթ է անգլախոս ցանկացած մարդու, գոյություն ունեն վհուկի անվան տարբերակներ։ Տարբեր աղբյուրներում կարելի է հանդիպել տարբեր անվանումների՝ Արյունարբու ոսկորներ, Դժոխային Մերի, Մերի Ուորթ, Մերի Ուորթինգթոն, Մերի Ուոլես, Մերի Լյու, Մերի Ջեյն, Սալլի, Քեթթի, Ագնես, Սև Ագնես։ Սկանդինավյան աղբյուրներում հանդիպում է Մադամ Սվարթ անունով։ Սվարթը սկանդինավյան լեզուներում նշանակում է «սև»։ Հետաքրքրական է, որ այս անունները և ազգանունները բավականին տարածված են Մեծ Բրիտանիայում։

Լեգենդի աղբյուրներ
------------------

Ավանդաբար Արյունարբու Մերիին ասոցացնում են Մարիա Անգլիացու հետ, ով նույնպես ունեցել է «Արյունարբու Մերի» մականունը։ Դրա պատճառը կառավարման խիստ մեթոդները և քաղաքական ընդդիմադիրների նկատմամբ բռնի ճնշումներն էին։ Կառավարման տարիներին Մարի Թյուդորը մի քանի անգամ կորցրել է երեխային։ Դրա հետ կապված, անգլիական ֆոլկլյորի որոշ ուսումնասիրողներ կարծում են, որ Արյունարբու Մերին և նրա տենչը՝ գողանալու ուրիշների երեխաներին, մատնանշում է անգլիական թագուհուն, ով խելագարվել էր՝ իր երեխաներին կորցնելու պատճառով։

Բացի լեգենդից, Մեծ Բրիտանիայում տարածված է նաև Հելոուինի գիշերն Արյունարբու Մերիի օգնությամբ գուշակություններ անելը։ Համաձայն հավատալիքի, երիտասարդ աղջիկները պետք է մութ տանը բարձրանան աստիճաններով, մեջքով դեպի առաջ քայլեն և մոմը պահեն հայելու առաջ։ Դրանից հետո նրանք պետք է հայելու մեջ տեսնեն փեսացուի դեմքը։ Հավանական է նաև, որ նա հայելու մեջ կտեսնի կմախք, ինչը նշանակում է, որ աղջիկը կմահանա մինչև իր ամուսնությունը։

Ծանոթագրություններ
------------------

1. 1 2  Ellis, Bill (2004). *Lucifer Ascending: The Occult in Folklore and Popular Culture*. University of Kentucky Press. ISBN 0-8131-2289-9.
2. 1 2  «Urban Legends Reference Pages: Bloody Mary». Snopes. Արխիվացված օրիգինալից 2012 թ․ մայիսի 20-ին. Վերցված է 2017 թ․ փետրվարի 18-ին.
3. ↑  «Bloody Mary, Mary Worth and other variants of a modern legend». MythologyWeb. Արխիվացված է օրիգինալից 2000 թ․ հոկտեմբերի 20-ին. Վերցված է 2017 թ․ փետրվարի 18-ին.
4. ↑  «Bloody Mary». Obiwan's UFO-Free Paranormal Page. Արխիվացված է օրիգինալից 2012 թ․ օգոստոսի 27-ին. Վերցված է 2017 թ․ փետրվարի 18-ին.
5. ↑  Hutton, Ronald (2001). *Stations of the Sun: A History of the Ritual Year in Britain*. Oxford University Press. ISBN 0-19-285448-8.

Գրականություն
-------------

* *Dundes A.* Bloody Mary in the mirror: A ritual reflection of prepubescent anxiety // Western folklore. — Los Angeles, 1998. — Vol. 5. — P. 119—135. (անգլ.)

Արտաքին հղումներ
----------------

* Myths Over Miami Archived 2013-11-03 at the Wayback Machine. — The supernatural Bloody Mary and related legends among homeless children in south Florida.
**Զուլֆիա Նազիպովա Քամալովա** (թաթ.՝ Зөлфия Нәсип кызы Камалова, օգոստոսի 8, 1969(1969-08-08), Սարապուլ, Ուդմուրտիայի Խորհրդային Սոցիալիստական Ինքնավար Հանրապետություն, ՌԽՖՍՀ, ԽՍՀՄ), թաթարական ծագմամբ խորհրդային և ավստրալիացի երգչուհի։ Էթնիկ երաժշտություն ժանրի մի շարք երաժշտական մրցույթների դափնեկիր։ Ավստրալիայի «Տարվա երգչուհի-2001», «World music-2002» ժանրի լավագույն երգչուհի։

Կենսագրություն
--------------

Զուլյա Քամալովան ծնվել է Սարապուլ քաղաքում (Ուդմուտրիա)։ Երաժշտությամբ սկսել է զբաղվել իննը տարեկանից։ Միջնակարգ դպրոցն ավարտելուց հետո ընդունվել է Պերմի համալսարանի օտար լեզուների ֆակուլտետ։ 1991 թվականին ուսանողների փոխանակման ծրագրով մեկնել է Կալիֆոռնիա (ԱՄՆ), այնտեղ ամուսնացել է ավստրալիացու հետ, ամուսնու հետ տեղափոխվել է Ավստրալիա և ի սկզբանե հաստատվել է Թասմանիա կղզում գտնվող Հոբարթ քաղաքում։

Ավստրալիա տեղափոխվելուց վեց տարի անց ձայնագրել է իր առաջին ալբոմը, որտեղ ընդգրկված էին ռուսերեն, անգլերեն, ֆրանսերեն պորտուգալերեն, իսպաներեն երգեր։

2007 թվականին նրա ձայնագրած թաթարերեն, ռուսերեն և անգլերեն լեզուներով «3 Nights» ալբոմը արժանացել էր Ավստրալիայի ձայնագրման ասոցացիայի մրցանակին (ավստրալիական «Գրեմմի»)։ Այս ալբոմի ստեղծագործությունները 16 շաբաթ մնացել են եվրոպական երաժշժտական հիթ շքերթների գլխավոր տասնյակում, ինչը ավստրալիական երաշժտության պատմության մեջ չէր հաջողվել ոչ ոքի։

Ապրում է ամուսնու և դստեր` Զիֆայի հետ (ծնվել է 2006 թվականին)։

Սկավառակագրություն
------------------

* 1997: «Ձայնի ճանապարհորդությունը» («Journey of Voice»)
* 1999: «Аллуки» («Aloukie»)
* 2002: «Elusive»
* 2005: «Դատարկության վալսը» («The Waltz of Emptiness»)
* 2007: «3 գիշեր» («3 Nights»)
* 2010: «Tales of Subliming»

Ծանոթագրություններ
------------------

1. 1 2  Из переписки с певицей.
2. ↑  Биография на персональном веб-сайте Archived 2009-09-26 at the Wayback Machine.(ռուս.)(անգլ.)
3. ↑  Далекая и близкая Зуля Камалова статья в СМИ «Известия Татарстана»
4. 1 2  Австралийцам близка татарская музыка статья в СМИ «Казанские Ведомости»

Արտաքին հղումներ
----------------

* Զուլյա Քամալովա հոդվածը «Татар-информ» տեղեկատվական գործակալության կայքում
* «Крутушка» Էթնիկական երաժշտության թառատոնին Զուլյա Քամալովան գլխավոր հյուրերից մեկն էր
* Երգչուհու պաշտոնական կայքը

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Discogs · MusicBrainz |
|  |
| Չափորոշչային վերահսկողություն | ISNI: 0000000056239038 · VIAF: 294536125 · WorldCat VIAF: 294536125 |

 |
**Լիխտենշտայնի փոստային թանգարան** (գերմ.՝ Postmuseum des Fürstentums Liechtenstein), թանգարան Լիխտենշտայնի մայրաքաղաք Վադուցում՝ նվիրված փոստի և փոստային նամականիշերի պատմությանը։

Պատմություն
-----------

Փոստային թանգարանը հիմնադրվել է 1930 թվականին՝ նպատակ ունենալով պահպանել տեղական փոստային պատմությունը և Լիխտենշտայնում թողարկված ֆիլատելիստական նյութերը։ Հավաքածուն այցելուների համար բացվել է 1936 թվականին։ Հաջորդ տասնամյակների ընթացքում փոխելով մի քանի տարածքներ՝ փոստային թանգարանը 2002 թվականից գտնվում է Վադուցի կենտրոնում՝ «Անգլիացիների տան» շենքում։ Փոստային թանգարանը վարչականորեն կապված է Լիխտենշտայնի պետական թանգարանի հետ։

Ցուցադրություն
--------------

Թանգարանային հավաքածուի հիմքում ընկած են 1912 թվականից ի վեր Լիխտենշտայնի Իշխանության կողմից թողարկված փոստային նամականիշները։ Ներկայացված են նաև դրանց էսքիզները, փորձնական պատճենները, փորագրման գործիքներն ու վահանակները, տպագրական գործիքները և այլն։ Այստեղ հավաքված են երկրում փոստային ծառայության զարգացումն արտացոլող կարևոր փաստաթղթեր, ինչպես նաև փոստային ծառայության հետ կապված հին իրեր (փոստատարների համազգեստ, անցած տարիների փոստարկղեր և այլն)։ Թանգարանում պարբերաբար տեղի են ունենում ժամանակավոր ցուցահանդեսներ։

Այլ նյութեր
-----------

Վադուցի կենտրոնական հետիոտնային տարածքում 2011 թվականի մայիսից բազմաթիվ մասնագիտացված և հուշանվերների խանութներից կարելի է տեսնել և գնել Լիխտենշտայնի փոստային նամականիշեր ցանկացած քանակությամբ։ Լիխտենշտայնի 25 փոստային նամականիշերի մեծացված պատկերները տեղակայված են կամրջամասի հետիոտնային գոտու մայթին։

* Լիխտենշտայնի փոստային նամականիշի պատկերը Վադուցի հետիոտնային գոտում
*

Ծանոթագրություններ
------------------

1. 1 2 3 4  Swiss GLAM Inventory, 16 September 2016 — 2016.
2. ↑  В некоторых источниках можно встретить ещё одно русское название — **Музей почтовых марок**; см: Вадуц / О. В. Вишлёв // Большой Кавказ — Великий канал. — М. : Большая российская энциклопедия, 2006. — С. 500. — (Большая российская энциклопедия : [в 35 т.] / гл. ред. Ю. С. Осипов ; 2004—2017, т. 4). — ISBN 5-85270-333-8.
3. ↑  *Briefmarken im Städtle Vaduz* auf der Internetseite der Liechtensteinischen Post Archived 2012-04-23 at the Wayback Machine.(գերմ.)(Ստուգված է 6 Օգոստոսի 2011)

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | BIBSYS: 90322937 · GND: 2041230-7 · ISNI: 0000000091774271 · LCCN: n77012537 · VIAF: 134348627 · WorldCat VIAF: 134348627 |

 |
**Կուտուզով օպերացիա**, օպերացիան կազմակերպվել է Խորհրդային Միության Կարմիր բանակի կողմից ընդդեմ գերմանական Կուրգան խմբավորման։ Ռազմական գործողությունը կոչվել է Նապոլեոնյան բանակի դեմ 1812 թվականին ռազմական գործողություններ իրականացնող ռուս գեներալ Միխայիլ Կուտուզովի անունով։ Օպերացիան Խորհրդային Միության ռազմական ուժերի կողմից իրականացրած երկու խոշոր օպերացիաներից մեկն է եղել։ Այն սկսվել է 1943 թվականի հուլիսի 12-ին և ավարտվել 1943 թվականի օգոստոսի 18-ին Օրյոլի գրավմամբ։

Նախապատմություն
---------------

Անձրևային եղանակների ավարտվելուն պես խորհրդային հրամանատարությունը կշռադատում է իր հաջորդ քայլերը։ Ստալինը ուզում էր վճռականորեն իրադրության տերը լինել` իրենց ձեռքում պահելով հարձակողական հնարավորությունները և համոզված էր, որ իր գլխավոր հրամանատարները կգրավեն նախնական պաշտպանական դիրք, կթուլացնեն գերմանական ուժերը, և հնարավորություն կստեղծվի խորհրդային ուժերի հարձակման համար։ Կուտուզով օպերացիան եղել է հարձակողական պլան` ուղղված գերմանական բանակի «Կենտրոն» խմբավորման դեմ։ Այն իրականացվել է խորհրդային երեք ճակատներում գերմանական զրահատանկային երկրորդ զորամիավորման դեմ` նպատակ ունենալով կասեցնել գերմանական իններորդ բանակի շարժումը և անցկացնել հարձակողական օպերացիա Կուրսկի աղեղում։
Խորհրդային ուժերը կատարում են խորքային պաշտպանական աշխատանքներ, ականապատում են տարածքներ։ Խորհրդային հրամանատարությունը ծրագրել էր Կուրսկի աղեղում շրջապատել և ոչնչացնել թշնամուն։ Սկզբնական հարվածը իրականացվում էր հյուսիսային և արևելյան ուղղություններով միաժամանակ։ Գերմանական հետախուզությանը հայտնի էր, որ խորհրդային զորքերը երկրորդ զրահատանկային ուժերի դեմ կենտրոնացրել են ուժեր։ Խորհրդային բանակն ուներ 1286000 մարդ, 2400 տանկ, 3000 ինքնաթիռ։ Գերմանական ուժերի դեմ մղվում էին նաև պարտիզանական կռիվներ։

Ծանոթագրություններ
------------------

1. 1 2 3 4  Frieser (2007) p.177
2. 1 2 3 4  Koltunov p.81
3. ↑  Bergstrom 2007, p. 83.
4. ↑  Frieser (2007) p. 154
5. ↑  Frieser (2007) p. 188
6. ↑  Frieser (2007) p.189
7. ↑  Krivosheev, 1997, էջ 133
8. ↑  Beevor, 2012, էջ 485
9. ↑  Glantz, Orenstein, էջ 28
10. ↑  Nipe, 2011, էջ 443


1. ↑  14,215 KIA, 11,300 MIA, 60,939 WIA
2. ↑  343 tanks and assault guns were lost from 5 July till autumn
3. ↑  112,529 irrecoverable losses and 317,361 medical losses
**Ռիտոն` ցլիկի գլխի քանդակով**, նմուշ Հայաստանի պատմության թանգարանի հավաքածուից, թվագրվում է մ․թ․ա․ 6-5-րդ դարերով, գտնվել է Արմավիրից։ Պեղումներն իրականացվել է Գևորգ Տիրացյանի կողմից 1985 թվականին։

Ռիտոնների տեսակներ
------------------

«Ռիտոն» անվանումն առաջացել է հունարեն «եղջյուր» բառից։ Ռիտոններ (պտյակներ) պատրաստվել են մետաղից, կավից, եղջյուրից, զարդապատվել են բարձրաքանդակներով և փորագրություններով։ Կենդանու գլխի պատկերով ավարտվող կարճ, լայն ռիտոնները բնորոշ են հին հունական արվեստին։ Ասիական տիպի ռիտոնները երկարավուն են, վերջույթում` քանդակապատկերներով։

Նկարագրություն
--------------

Դարչնագույն անգոբով պատված, լավ փայլեցված մակերեսով նրբախեցի ռիտոն է։ Պատրաստված է մանրահատիկ կավից։ Իրանը գլանաձև է` դեպի դուրս շեփորաձև լայնացող շրթնապսակով։ Ռիտոնի առաջամասը ռեալիստորեն վերարտադրված, հաստ եղջյուրներով ցլիկի գլուխ է։ Աչքերը ռելիեֆ են, նշաձև՝ խոշոր և զույգ ակոսով եզրագծված։ Բերանը կիսաբաց է, քթանցքները և ականջները նշված են փոսորակով։ Կենդանու պարանոցը հարդարված է մանյականման կետազարդով և եռանկյունաձև զարդանախշով։ Վզի վերին մասում թմբանման ելուստ կա, վզի տակ կախված է կաշին։ Կենդանու ճակատի վրա փորագիր երկու շրջաններ են և եռանկյունաձև նշան, որոնք ցուլի սրբազնության խորհրդանիշներն են։ Ցուլի կրծքամասին տեղադրված է հեղման անցքը։ Հայաստանում կավից պատրաստված ռիտոնները հայտնի են դեռևս ուրարտական շրջանից (Արին-բերդ, Արգիշտիխինիլի) և լայն տարածում ստացան աքեմենյան շրջանում։ Ոճական առանձնահատկություններով ներկայացվող ռիտոնը սերտորեն առնչվում է աքեմենյան արվեստին։ Նման անոթները ծառայում էին պաշտամունքային բնույթի արարողությունների ժամանակ սրբազան հեղումներ կատարելիս։

Ծանոթագրություններ
------------------

1. ↑  «Էրեբունի թանգարան․ Հուշանվերների կրպակ». .erebuni.am. Արխիվացված է օրիգինալից 2018 թ․ հունիսի 7-ին. Վերցված է 2018 թ․ հունիսի 13-ին.
2. ↑  *Գանձեր Հայաստանի պատմության թանգարանից*. Երևան: Հայաստանի պատմության թանգարան. 2019. էջ 161.
**Շրթներկի ինդեքսը** տերմին է, որը հորինել է Estee Lauder-ի խորհրդի նախագահ Լեոնարդ Լաուդերը, որն օգտագործվում էր 2000-ականների սկզբի ռեցեսիայի ընթացքում կոսմետիկայի վաճառքի աճը նկարագրելու համար։ Լաուդերը պնդում էր, որ շրթներկի վաճառքը կարող է լինել տնտեսական ցուցանիշ, քանի որ կոսմետիկայի, մասնավորապես, շրթներկի գնումները հակված են հակադարձ փոխկապակցվածության տնտեսական առողջության հետ։ Ենթադրվում էր, որ կանայք շրթներկը փոխարինում են ավելի թանկ գնումներով, ինչպիսիք են զգեստները և կոշիկները տնտեսական ճգնաժամի ժամանակ։

Լաուդերը ճանաչեց շրթներկի ինդեքսը որպես վաճառք Estee Lauder ապրանքանիշերի ընտանիքում։ Հետագա անկումները, ներառյալ 2000-ականների վերջին ռեցեսիան, վիճելի ապացույցներ տվեցին Լաուդերի պնդումներին, քանի որ վաճառքներն իրականում նվազել էին տնտեսական ակտիվության նվազմամբ։ Ընդհակառակը, շրթներկի վաճառքն աճել էր տնտեսական ակտիվության աճի ժամանակաշրջաններում։ Արդյունքում շրթներկի ինդեքսը վարկաբեկվել է որպես տնտեսական ցուցանիշ։ 2001 թվականին կոսմետիկայի վաճառքի աճը վերագրվում է հայտնի մարդկանց կողմից նախագծված կոսմետիկայի ապրանքանիշերի նկատմամբ հետաքրքրության աճին։

2010-ականներին շատ լրատվամիջոցներ հաղորդում էին, որ եղունգների արվեստի աճի հետ մեկտեղ անգլիախոս երկրներում, ինչպես նաև Ճապոնիայում և Ֆիլիպիններում, եղունգների լաքը փոխարինել է շրթներկին՝ որպես պայուսակների և կոշիկների փոխարեն կանանց համար մատչելի հանգստության հիմնական միջոց։ Նմանատիպ տրամադրություն նկատվեց կորոնավիրուսային համաճարակի ժամանակ, երբ դեմքի դիմակների պարտադիր օգտագործումը հիվանդության տարածումը կանխելու համար հանգեցրեց աչքի դիմահարդարման գնումների ավելացմանը, ինչը ենթադրում է Տներաներկի ինդեքս։

Ծանոթագրություններ
------------------

1. ↑  "Lip service", *The Economist*, January 23, 2009
2. ↑  Maureen Dowd, "Oedipal Loop de Loop", *New York Times*, December 2, 2001
3. ↑  Emily Nelson, "Rising Lipstick Sales May Mean Pouting Economy", *The Wall Street Journal*, November 26, 2001
4. ↑  Cheryl Lu-Lien Tan, "Lunchtime Snap: The Shaky Lipstick Index–Sales go Down, not Up, as Economy Falters"  Archived 2018-10-23 at the Wayback Machine. *The Wall Street Journal*, October 17, 2008
5. ↑  «Economy "Lipstick Index" Is Now A Nail Polish Index». Jezebel.com. 2011 թ․ սեպտեմբերի 14. Վերցված է 2013 թ․ ապրիլի 8-ին.
6. ↑  «Is There Really A Nail Polish Index?». Metapolish.com. 2012 թ․ ապրիլի 27. Արխիվացված է օրիգինալից 2014 թ․ հուլիսի 29-ին. Վերցված է 2013 թ․ ապրիլի 8-ին.
7. ↑  «Nail polish is the new lipstick | Inquirer Lifestyle». Lifestyle.inquirer.net. 2012 թ․ ապրիլի 27. Վերցված է 2013 թ․ ապրիլի 8-ին.
8. ↑  Scott, Fiona Sinclair. «Our grooming habits are changing». *CNN* (անգլերեն). Վերցված է 2020 թ․ մայիսի 11-ին.
**Լիսայդ կամուրջ** (անգլ.՝ Leaside Bridge), նախկինում կոչվել է **East York Leaside Viaduct** և պաշտոնապես հիշատակվել որպես **Կոնֆեդերատիվ կամուրջ**։ Տարածվում է Դոն գետի վրա Տորոնտո քաղաքում, Օնտարիո, Կանադա։ Միլվուդի ճանապարհի Թրաս կամուրջը կառուցվել է կապելու համար այն ժամանակ Լիսայդ քաղաքը Իսթ Յորք քաղաքի հետ։ Կամրջի շինարարությունն ավարտվել է 1927 թվականի հոկտեմբերի 29-ին։ Տևել է ընդամենը 10 ամիս, ինչը ռեկորդային էր այդ ժամանակաշրջանի համար։

Պատմություն
-----------

Լիսայդ կամուրջը 1928 թվականին
1920-ական թվականների ընթացքում, երբ ձևավորվում էին Տորոնտոյի շրջակա նոր համայնքները, մի քանի կամուրջներ կառուցվեցին՝ հաղթահարելու Դոնի հովտի արգելքը։ Դրանց թվում էին Vale of Avoca (Սենտ Կլեր պողոտան Յոնջե փողոցի արևելքում) և East York-Leaside Viaduct: Լիսայդ քաղաքը կառուցել է Կանադայի հյուսիսային երկաթուղին 1919 թվականի վերջում և 1920-ականների սկզբում՝ ձգտելով ներգրավել ներդրողներին և տան գնորդներին։ Քաղաքը Դոն հովտով կապող օղակ էր հանդիսանում Թոդմորդեն Միլս բնակավայրի համար։

Ակտիվ շինարարական գործունեությունն սկսվեց 1927 թվականի հունվարին կամուրջը նախագծող Ֆրանկ Բարբերի ղեկավարությամբ։ Կամուրջն արագորեն հավաքվեց գարնանը և ամռանը և բացվեց հոկտեմբերի 29-ին՝ որպես Կոնֆեդերացիայի կամուրջ՝ Կոնֆեդերացիայի 60-րդ տարելիցի կապակցությամբ։ Կղմինդրացված մոզաիկ բազրիքները նախագծել էր նյույորքցի ճարտարապետ Քալուդ Բրագդոնը, կղմինդրները տրամադրել էր իտալական Mosaic and Tile ընկերությունը։

1960-ական թվականների վերջում, երբ բազմաթիվ ծրագրերից առաջինը գործարկվեց Լեսլի փողոցը դեպի Էգլինթոնի հարավ ընդլայնելու գործընթացը, նախաձեռնվեց նաև կամուրջը ընդլայնելու նախագիծը` երթևեկության վեց գիծ ապահովելու համար։ 1968 թվականի սեպտեմբերի 16-ին կամուրջը փակվեց և վերաբացվեց 1969 թվականի փետրվարի 8-ին Girders were attached to the sides of the bridge to widen the deck to either side.:

2004-2006 թվականներին կամուրջը վերականգնվել է։ Կամրջի վերականգնման երկու պայմանագրերից երկրորդը 2005 թվականին արժանացավ մրցանակի և վերանորոգման մեջ ներառեց նաև 1927 թվականի բնօրինակ դեկորատիվ բազրիքի վերականգնում։

Ծանոթագրություններ
------------------

1. ↑
2. 1 2 3  «Archived copy» (PDF). Արխիվացված է օրիգինալից (PDF) 2011 թ․ հունիսի 7-ին. Վերցված է 2010 թ․ սեպտեմբերի 30-ին.`{{cite web}}`: CS1 սպաս․ արխիվը պատճենվել է որպես վերնագիր (link)
3. ↑
4. ↑   Archived 2012-10-03 at the Wayback Machine.>
5. ↑  «Արխիվացված պատճենը» (PDF). Արխիվացված է օրիգինալից (PDF) 2012 թ․ հոկտեմբերի 3-ին. Վերցված է 2017 թ․ սեպտեմբերի 30-ին.

Արտաքին հղումներ
----------------

* Leaside Bridge Archived 2016-09-13 at the Wayback Machine.
* Leaside Bridge Receives Historic Designation Archived 2007-09-30 at the Wayback Machine.
* 2004 to 2006 reconstruction
* Leaside Bridge Rehabilitiation Project

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Լիսայդ կամուրջ** կատեգորիայում։ |
'**Οχι-ի օր** (հուն․՝ Επέτειος του «'Οχι» Հունարեն արտասանություն՝ [epˈetios tu ˈoçi] *Epeteios tou "'Ohi"*, «Ոչ»-ի տարելից), պետական տոն Հունաստանում, Կիպրոսում և աշխարհի հունական համայնքներում։ Նշվում է ամեն տարի հոկտեմբերի 28-ին՝ հիշատակելու Հունաստանի վարչապետ Իոաննիս Մետաքսասի Իտալիայի բռնապետ Բենիտո Մուսոլինին վերջնագրի մերժումը (1940 թվականի հոկտեմբերի 28)։ Հունարեն «όχι» ['o̞.çi] բառը նշանակում է «ոչ», արտասանվում է շեշտադրումը «օ» տառի վրա՝ «օհի»։

Վերջնագիր
---------

Վերջնագիրը Մետաքսասին ներկայացրել է Հունաստանում Իտալիայի դեսպան Էմանուել Գրացցին 1940 թվականի հոկտեմբերի 28-ին ժամը 03:00 հետո, ով նոր էր վերադարձել Աթենքում Իտալիայի դեսպանատան կազմակերպած միջոցառումից և պահանջել է Հունաստանից թույլ տալ Առանցքի ուժերին մտնել հունական տարածք և գրավել որոշակի չհստակեցված «ռազմավարական տարածք» կամ դիմակայել պատերազմին, որին անմիջապես հաջորդել է լակոնիկ պատասխանը՝ *όχι* (Ոչ)։ Ինչևէ, նրա իրական պատասխանը եղել է, "*Alors, c’est la guerre!*" (Այդ դեպքում պատերազմ)։

Ի պատասխան Մետաքսասի հրաժարական պատասխանի՝ իտալական զորքերը տեղակայվել են Ալբանիայում, այնուհետև իտալական պրոտեկտորատը հարձակվել է հունական սահմանի վրա ժամը 05:30, և Հունաստանը ներգրավվել է Երկրորդ համաշխարհային պատերազմի մեջ (Հույն-իտալական պատերազմ, Հունաստանի ճակատամարտ)։

Հոկտեմբերի 28-ի առավոտյան անկախ քաղաքական պատկանելությունից հույն բնակչությունը դուրս է եկել փողոց՝ աղաղակելով «Ոչ»։ 1942 թվականից այս օրը նշվում է որպես «Ոչ-ի օր». նախ նշվել է հիմնականում դիմադրության անդամների շրջանում, պատերազմից հետո՝ բոլոր հույների մոտ։

Ծանոթագրություններ
------------------

1. ↑  Δημήτρης Σταθακόπουλος (2014 թ․ հոկտեմբերի 25). «"Alors, c'est la guerre" "επομένως πόλεμος", ή αλλιώς το λεγόμενο ΟΧΙ». *Καλάβρυτα NEWS* (Greek). Արխիվացված է օրիգինալից 2015 թ․ հունվարի 6-ին. Վերցված է 2015 թ․ հունվարի 6-ին.`{{cite web}}`: CS1 սպաս․ չճանաչված լեզու (link)
2. ↑  «Οχι. alors c'est la guerre». *Iefimerida* (Greek). 2013 թ․ հոկտեմբերի 25. Արխիվացված է օրիգինալից 2013 թ․ հոկտեմբերի 29-ին. Վերցված է 2015 թ․ հունվարի 6-ին.`{{cite web}}`: CS1 սպաս․ չճանաչված լեզու (link)
**Կոլումբիա**, պետություն Հարավային Ամերիկայի հյուսիսում։

Տարածքը՝ 1 141 748կմ²։

Կոլումբիան արևմուտքից ողողվում է Խաղաղ օվկիանոսով, հյուսիս-արևմուտքում՝ Կարիբյան ծովով։ Երկրի արևմուտքում հյուսիսից հարավ ձգվում է Անդերը՝ մասնատված գետահովիտներով։ Արևելքում տարածվում են սարահարթեր, որոնք հատվում են Ամազոնի վտակներով։ Ափամերձ հատվածներով ձգվում են ցածրավայրերը։ Կոլումբիայի տարածքում Անդերը բաժանված է երեք գլխավոր լեռնաշղթաների՝ Արևմտյան Կոորդիլերներ, Կենտրոնական Կորդիլերներ և Արևելյան Կորդիլերներ։ Երկրի հյուսիսում գտնվում է Սիերա-Նևադա-դե-Սանտա-Մարտա առանձնացված լեռնային զանգվածը՝ Կրիստոբալ-Կոլոն (5775մ) սառցապատ գագաթով, որը հանդիսանում է Կոլումբիայի ամենաբարձր լեռը։

Կոլումբիայի ծայր արևմտյան կետը Մալպելո կղզին է, ամենահյուսիսայինը՝ Սան-Անդրես և Պրովիդենսիա կղզիախումբը։

Կոլումբիայի տարածքում գերիշխում են հասարակածային և մերձհասարակածային կլիմայի տիպերը։

Ներքին ջրեր
-----------

Կոլումբիայում գետային ցանցը շատ խիտ է, գետերի սնուցումը մեծ մասամբ անձրևային է։ Շատ գետեր ունեն ջրի ծախսի մեծ տատանումներ, որը սահանքայնության հետ միասին դժվարացնում են նավարկությունները։ Առավել կարևոր նշանակություն ունի Մագդալենայի գետային ցանցը, Կոլումբիայի մյուս գետերը ավելի քիչ նշանակություն ունեն։

Կոլումբիայի խոշոր գետերին է պատկանում Ամազոնը, որով էլ հարավ արևելքում անցնում է սահմանը Պերույի հետ, Օրինոկոն, որով էլ երկրի արևելքում անցնում է սահմանը Վենեսուելայի հետ, Մագդալենան իր Կաուկա վտակով, Ատրատո գետը, արևելյան հարթավայրային Գուվայարե, Մետա ևՎիչադա (Օրինոկոյի վտակ), Պուտումայո և Կակետա(Ամազոնի վտակ) գետերը։ Կոլումբիայի առավել քան 240 գետեր թափվում են Խաղաղ օվկիանոս, որոնք շատ ջրառատ են, բայց կարճ, դրանցից ամենախոշորներն են Պատիյա և Սան Խուան գետերը։

Լեռնային գետերը առաջացնում են ջրվեժներ, որոնցից առավել հայտնի են Բորդոնեսը, Տեկենդաման և Տեկենդամիտան։

Անդերում, հատկապես Արևելյան Կոորդիլերների մեծ մասում, կան մնացորդային (սառցադաշտ) շատ լճեր և Մերձկարիբյան ցածրավայրում, Ատրատո գետի հովտում՝ ճահիճներ։

Արտաքին հղումներ
----------------

* География — общие сведения, геогр.карты
* Гидрография
* Латинская Америка, том 2, издательство «Советская энциклопедия», Москва, 1982, стр. 11-13

Ծանոթագրություններ
------------------

1. ↑  «USGS P 1386-I -- Colombia - Intro». *pubs.usgs.gov*. Վերցված է 2021 թ․ հուլիսի 9-ին.
2. ↑  «The Republic of Colombia shares land borders with five (5) countries». cancilleria.gov.co.

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Կոլումբիայի աշխարհագրություն** կատեգորիայում։ |
**Ֆրից կատու** (անգլ.՝ *Fritz the Cat*), կոմիքսների և մուլտֆիլմների հերոս։ Հեղինակը Ռոբերտ Կրամբն է։

Առաջին անգամ Ֆրից կատուն էկրաններին է հայտնվել 1959 թվականին «Կատուների կյանք» մուլտսերիալում։ Սա դեռ նախատիպն էր՝ սովորական անանուն կատու։ 1960 թվականին կատուն անտրոպոմորֆ է դառնում՝ «Ռոբին Հուդ» մուլտֆիլմում քայլում էր հետին ոտքերի վրա և ուներ անուն՝ Ֆրից։ 1970֊ականների սկզբին Ռալֆ Բակշին, որը սյուժե էր փնտրում դեբյուտային լիամետրաժ մուլտֆիլմի համար, հետաքրքրվում է այս կերպարով և իրավունք է ստանում մուլտֆիլմում օգտագործելու այն։ Կատու Ֆրիցը պիտի լիներ մուլտֆիլմի գլխավոր հերոսը։ 1972 թվականին էկրան բարձրացավ «Կատու Ֆրիցի արկածները» (անգլ.՝ *Fritz the Cat* ) մուլտֆիլմը։ Անիմացիոն այս մուլտֆիլմը բարձր գնահատականներ ստացավ՝ բերելով 100 միլիոն դոլարի շահույթ, չնայած վարկանշման աղյուսակում ուներ «X» միավոր։

Մուլտֆիլմի շարունակությունը էկրաններ բարձրացավ 1974 թվականին, բայց արդեն մեկ այլ ռեժիսորի՝ Ռոբերտ Թեյլորի ջանքերով։ Մուլտֆիլմը անվանակոչվեց «Կատու Ֆրիցի ինը կյանքերը»։

Հեղինակ և ստեղծող Ռոբերտ Կրամբը դժգոհեց կերպարի նոր մարմնավորումից (մասնավորապես առաջին ֆիլմի սեքսի տեսարանից և աջ քաղաքականուղղվածությունից), և նույնիսկ պահանջել է իր անունը ջնջել ստեղծողների ցուցակից։ Հետագայում նա հեղինակել է մի կոմիկսների գիրք, որտեղ Ֆրիցին սպանում է նրա նախկին ընկերուհին, և պնդում է, որ նամակ է գրել այն մասին, որ « չի ցանկանում տեսնել իր ստեղծած հերոսներին մուլտֆիլմերում»։

Ծանոթագրություններ
------------------

1. ↑  Gibson, Jon M.; McDonnell, Chris (2008). «*Fritz the Cat*». *Unfiltered: The Complete Ralph Bakshi*. Universe Publishing. էջեր 58. ISBN 0-7893-1684-6.
2. ↑  Barrier, Michael. (Сентябрь 1972 года). «The Filming of *Fritz the Cat*: Crumb, His Cat, and the Dotted Line». *Funnyworld* (անգլերեն) (14). Վերցված է 2007 թ․ մարտի 2-ին.

Արտաքին հղումներ
----------------

* Fritz the Cat Archived 2011-03-17 at the Wayback Machine.՝ Ռոբերտ Կրամբի պաշտոնական կայքը
* Ֆրից կատու(անգլ.) *Internet Movie Database* կայքում:
**Սարգիս Գասպարի Հակոբյան** (փետրվար 1939 - հունիսի 13, 2014(2014-06-13), Կիսլովոդսկ, Ստավրոպոլի երկրամաս, Ռուսաստան), խորհրդային ֆուտբոլիստ, ԽՍՀՄ սպորտի վարպետ։

Կարիերա
-------

Ֆուտբոլ սկսել է խաղալ 10 տարեկանում։ 18 տարեկանից խաղացել է Լենինականի «Շիրակում»։ ԽՍՀՄ առաջնությունում հանդես է եկել «Շիրակ» (1959-1960), «Սպարտակ»/«Արարատ» Երևան (1961-1964), «Լոռի» Կիրովական (1964-1965), «Սպարտակ»/«Նարզան» Կիսլովոդսկ (1966-1968) ակումբներում։

1962 թվականին մասնակցել է ԽՍՀՄ գավաթի կիսաեզրափակչին։

Վարպետների թիմերում կարիերան ավարտելուց հետո խաղացել է Կիսլովոդսկի քաղաքային թիմում։ Աշխատել է «Միկրոկոմպոնենտ» (Ուչկեկեն) գործարանում, եղել է գործարանի թիմի խաղացող մարզիչ, որը երկրամասի չեմպիոն և գավաթակիր էր։ 1977 թվականից աշխատել է Կիսլովոդսկի թիվ 1 մարզադպրոցում որպես մարզիչ, այնուհետև «Կաշվե գնդակ» ֆուտբոլի մարզադպրոցի մարզիչ։ Նրա ուսանողների թվում են եղել Վիտալի Լիսենկոն, Յուրի Միրոշնիկը, Անատոլի Վովկը, Անդրեյ Կլեմենիշչևը, Ռուստամ Դուդովը։

Մահացել է 2014 թվականին։ Նույն թվականից Կիսլովոդսկում անցկացվում է Հակոբյանի հիշատակին նվիրված ամենամյա մանկական ֆուտբոլի մրցաշարը։ Մրցաշարերի անցկացման նախաձեռնողը որդին է՝ Արթուր Հակոբյանը, որը Կիսլովոդսկի դումայի պատգամավոր է, ԴԿ հանգստավայրի տնօրեն ։

Ծանոթագրություններ
------------------

1. ↑  «Ежегодный турнир по футболу имени Саркиса Акопяна». Արխիվացված օրիգինալից 2020 թ․ հուլիսի 9-ին. Վերցված է 2020 թ․ հուլիսի 9-ին.
2. ↑  «Депутат - Думы города курорта Кисловодска 4-го созыва». Արխիվացված օրիգինալից 2019 թ․ մայիսի 29-ին. Վերցված է 2020 թ․ հուլիսի 9-ին.
3. ↑  «Памяти Саркиса Гаспаровича Акопяна». Արխիվացված օրիգինալից 2020 թ․ հուլիսի 11-ին. Վերցված է 2020 թ․ հուլիսի 9-ին.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | FootballFacts.ru |

 |
Մոխովայա (1961-1990-Մարքսի պողոտայի մի մաս), փողոց է Մոսկվայի կենտրոնում։ Փողոցը սկսվում է Կրեմլի Բորովիցկայա աշտարակից, անցնում հյուսիս։ Ձախից Տվերսկայա, Բոլշայա Նիկիցկայա և Վոզդվիզենկա փողոցներն են, ավարտվում է Մանեժնայա հրապարակում։ Շարունակությունը՝ Օխոտնի Ռյադ փողոցն է։ Տները համարակալված են Բորովիցկայա աշտարակից։

Անվան ծագում
------------

Մոխովայա փողոցը 1790-ական թվականներ
Անունն ստացել է 18-րդ դարում նախկին Կրեմլի Տրոցկի դարպասի Մոխովոյ հրապարակի անունից, որին մոտ էր գտնվում։ Այլ տվյալներով 17-րդ դարի անվանումն է։ Հնում այստեղ գտնվել է առևտրի կետ, որտեղ վաճառվել է չոր մամուռ փայտե տների ճեղքերը փակելու համար, դրա համար է փողոցը կոչվել է Մամուռի 
(Моховой)։ Մոխովոյ հրապարակը գտնվել է այժմյան Մանեժի շենքի մոտ։

Պատմություն
-----------

1961 թվականին ներառված էր Մարքսի պողոտայի կազմում Թատերական ճանապարհի, Որսորդական շարքի և Մոիսևսկայա հրապարակի հետ մեկտեղ։ 1990 թվականին փողոցը վերադարձել է պատմական անվանը։

Ծանոթագրություններ
------------------

1. 1 2  Москва: все улицы, площади, бульвары, переулки / Вострышев М. И. — М.: Алгоритм, Эксмо, 2010. — С. 345—347. — ISBN 978-5-699-33874-0
2. ↑  *И. М. Снегирев* Москва. — Рипол Классик, 2013. — 333 с. — ISBN 978-5-458-01862-3
3. ↑  *Юрий М. Нагибин* Всполошный звон. Книга о Москве: книга о Москве. — Рипол Классик, 2010. — 314 с. — ISBN 978-5-386-02158-0
4. ↑  *Сергей Шокарев, Михаил Вострышев* Вся Москва от А до Я. — Litres, 2018-02-04. — 1060 с. — ISBN 978-5-04-101379-0